ไปปล่อยตัว ปล่อยใจที่บางแสนเบาๆ หาร้านอร่อยๆกิน จิ้มๆวงใน สะดุดกับชื่ิอร้าน "ครัวปลาทู" แถมอยู่ใกล้ๆที่พักด้วย ไม่รีรอรีบอาบน้ำแต่งตัว ลากเพื่อนซี้ไปลุย ร้านหาไม่ยาก บรรยากาศนี่นึกว่าไปกินข้าวบ้านญาติสนิท ก็ร้านเขาอยู่ในบ้าน มีโต๊ะตั้งรอบๆบ้าน ดูอบอุ่น จนเหงื่อไหลลลล 555 อ่ะๆมาเข้าเรื่อง ร้านครัวปลาทู เมนูเด่นก็ต้องปลาทู สิแกร๊!!! แต่ๆเพื่อนสาวดันไม่ค่อยถนัดกินปลา เลยต้องสั่งแค่พอดีๆ จัดมาก่อนเลย 1.น้ำพริกไข่ปู มาพร้อมผักสด น้ำพริกรสชาติจัดกำลังดีเผ็ดเปรี้ยวหวานมาครบ กินแนมกับผักสดอร่อย 2.ปลาทูทอดน้ำปลา อันนี้ให้10กระโหลกกก ปกติชอบกินปลาทูอยู่แล้ว มาเจอร้านนี้คือดีคือฟินนนนนน ปลาทอดใหม่ๆราดน้ำปลาที่ออกรสหวานๆคือมันเข้ากันอ่ะแกกกกก แถมกินได้ตั้งแต่หัวยันหาง 3.หมึกผัดผงกะหรี่ ไปร้านทะเลทีไรต้องสั่ง เพราะแต่ละร้านมีเทคนิคการผัดไม่เหมือนกัน ร้านนี้หมึกสดเด้งดี ผงกะหรี่หอม ใส่ไข่ หอมหัวใหญ่ มาพอดี โดยรวมคือดี เสร็จจากของคาวก็ต้องต่อของหวาน สละลอยแก้ว เย็นๆกินแล้วชื่นจายยยย ใครหลงไปแถวบางแสนแวะไปเช็คอินร้านนี้ได้นะจ้ะ